SANKO พุ่งกระฉูด 24% นิวไฮในรอบ 1 ปี คาดเก็งฯบอร์ดไฟเขียวล้างขาดทุนสะสมเกลี้ยง!
SANKO พุ่งกระฉูด 24% นิวไฮในรอบ 1 ปี คาดเก็งฯบอร์ดไฟเขียวล้างขาดทุนสะสมเกลี้ยง! โดย ณ เวลา 1.54 น. ราคาอยู่ที่ระดับ 1.54 บาท บวก 0.30 บาท หรือ 24.19% ด้วยมูลค่าซื้อขาย 37.06 ล้านบาท 
29 ส.ค. 2561

ผู้สื่อข่าวรายงานว่า บริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO  ณ เวลา 1.54 น. อยู่ที่ระดับ 1.54 บาท บวก 0.30 บาท หรือ 24.19% ด้วยมูลค่าซื้อขาย 37.06 ล้านบาท ราคาหุ้นวิ่งแรงในรอบ 1 ปี 1 เดือน โดยนับตั้งแต่หุ้นเคยขึ้นไปทดสอบระดับ 1.55 บาท เมื่อวันที่ 14 ก.ค. 2560

โดยบริษัทแจ้งว่าที่ประชุมคณะกรรมการวันนี้ (29 ส.ค.) อนุมัติให้ลดทุนจดทะเบียนโดยยกเลิกจำนวนหุ้นคงเหลือที่มีค้างอยู่ หลังจากนั้นให้เพิ่มทุนจดทะเบียนเป็น 199.4 ล้านบาท จากเดิมที่ 149.55 ล้านบาท โดยออกหุ้นใหม่ 99.7 ล้านหุ้น พาร์หุ้นละ 0.50 บาท เพื่อรองรับการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญ (วอร์แรนต์) ที่บริษัทจะออกจำนวน 99.7 ล้านหน่วย จัดสรรให้ฟรีกับผู้ถือหุ้นเดิมในอัตรา 3 หุ้นเดิมต่อ 1 วอร์แรนต์ โดยมีอายุ 2 ปี มีอัตราการใช้สิทธิ 1 วอร์แรนต์ต่อ 1 หุ้นใหม่ ที่ราคาใช้สิทธิหุ้นละ 1 บาท
นอกจากนี้ ยังอนุมัติการล้างขาดทุนสะสม โดยนำส่วนเกินมูลค่าหุ้นมาล้างขาดทุนสะสม เพื่อจะทำให้ผู้ถือหุ้นได้รับประโยชน์จากการที่บริษัทจะสามารถจ่ายเงินปันผลได้เร็วขึ้นเมื่อบริษัทมีกำไรสุทธิ และกระแสเงินสดที่เพียงพอ และไม่ต้องรอผลประกอบการในอนาคต ซึ่งไม่กระทบต่อฐานะทางการเงินของบริษัท